BoekeJol-kompetisie: Kom help bou aan Afrikaans | Maroela Media
Pretoria skud weer sy vere reg vir die tweede BoekeJol-en Filmrolfees wat in Augustus plaasvind. Kultuurvrate is omtrent in vir 'n fees! Die geleentheid vind plaas 17 tot 21 Augustus te Lynnwood Bridge, Pretoria.
Kom skep 'n nuwe kompliment!
Daar word vanjaar 'n kompetisie van stapel gestuur vir studente en leerders. Kom skep 'n nuwe Afrikaanse kompliment! Die nuwe kompliment moet uit 5 tot 12 woorde bestaan. Daar is kontantpryse op die spel. Jy staan 'n kans om 'n kontantprys te wen ter waarde van onderskeidelik R2000 en R3000.
Die kompliment moet op 'n grafiese ontwerp geplaas word (lyk soos 'n plakkaat). Dus, die goeie nuus, twee mense kan saam inskryf, byvoorbeeld die taalfundi en 'n grafiese ontwerper/fotograaf.
So neem jy deel:
Stap 1: Voltooi die onderstaande vorm.
Stap 2: Sodra jy jou ontwerp voltooi het, benoem die ontwerp soos volg: jou eie naam en van.
Stap 3: Laai jou ontwerp op WeTransfer en tik die volgende e-posadres in: [email protected]. Lees meer oor hoe WeTransfer werk. WeTransfer sal dan jou ontwerp vir Maroela Media aanstuur.
Vir die volledige program en meer inligting oor wat alles by Lynnwood Bridge gebeur tydens die fees, besoek die BoekeJol en Filmrolfees se Facebook-blad en die webwerf vir die volledige program.